Source: http://politeia.org.ro/stiri-revista-presei/revista-presei-26-octombrie-tudorel-macelarul-justitiei/55930/
Timestamp: 2018-08-17 15:09:28+00:00
Document Index: 16227257

Matched Legal Cases: ['articolul 54', 'CSM ', 'Articolul 53', 'CSM ', 'CSM ', 'ICCJ ']

Revista Presei – 26 octombrie. Tudorel Măcelarul (Justiției) | PoliteiaWorld
Home » Stiri / Revista Presei	» Revista Presei – 26 octombrie. Tudorel Măcelarul (Justiției)
Revista Presei – 26 octombrie. Tudorel Măcelarul (Justiției)
26/10/2017 Autor Cetatean Categorii: Stiri / Revista Presei
Buna dimineata intr-o zi de joi, 26 octombrie, si La multi si sanatosi ani celor care il au ca patron spiritual pe Sfantul Mare Mucenic Dimitrie, izvoratorul de mir!
Vremea va fi în general închisã, iar temperatura aerului va continua sã scadã. Aria ploilor se va extinde dinspre vest și va cuprinde cea mai mare parte a țãrii, iar la munte, la altitudini mari, trecãtor precipitațiile vor fi mixte. Local, cu precãdere în dealurile subcarpatice și în regiunile sudice, se vor cumula cantitãți de apã de peste 20 l/mp și izolat 40 l/mp, iar în zona Carpaților Meridionali vor fi peste 60 l/mp. Vântul va avea intensificãri locale, cu viteze mari în zona montanã, unde vor fi rafale de 70-80 km/h.
Proiectul lui Tudorel Toader ii ia masiv din prerogative presedintelui Romaniei: il scoate din procedura de numire a procurorilor-sefi si ii reduce libertatea de miscare la numirea sefilor Curtii Supreme. Cele trei proiecte pentru modificarea legilor Justitiei depuse miercuri in Parlament de ministrul Tudorel Toader reduc semnificativ prerogativele presedintelui Romaniei. Astfel, proiectul privind modificarea legii 303/2004, asa cum a fost publicat pe site-ul Camerei Deputatilor, il scoate definitiv pe presedinte din procedura de numire a procurorilor-sefi (Parchetul General, DNA, DIICOT). Acelasi proiect ii interzice sa refuze mai mult de o propunere pentru sefia Curtii Supreme. Proiectul de lege depus la Comisia speciala a Parlamentului pentru unificarea legislatiei modifica radical articolul 54 din Legea 303/2004, care prevede modalitatea de numire a sefilor de parchete. Actuala legislatie arata ca Procurorul General, seful DNA, seful DIICOT si adjunctii acestora “sunt numiţi de Preşedintele României, la propunerea ministrului Justiţiei, cu avizul CSM”. Propunerea lui Tudorel Toader este ca numirile sa fie facute de Sectia pentru procurori din CSM, la propunerea Ministrului Justitiei. In acest fel, presedintele Romaniei e scos din ecuatia numirii. Proiectul lui Toader adauga trei noi articole in lege, care detaliaza modul in care ministrul Justitiei ar urma sa faca selectia procurorilor pe care ii propune CSM pentru sefia parchetelor. Potrivit modificarilor, pentru fiecare dintre funcţiile de conducere, ministrul Justiției va trebui sa formuleze cel puțin două propuneri motivate de numire. O alta amputare a prerogativelor presedintelui este prevazuta la procedura de numire a conducerii Curtii Supreme. Articolul 53 din legea in vigoare arata ca preşedintele Romaniei nu poate refuza propunerile de la CSM decat motivat, dar fara a exista o limita a numarului de refuzuri. Propunerea lui Tudorel Toader limiteaza numarul de refuzuri la unul singur. De asemenea, presedintele Romaniei nu va mai avea printre prerogative numirea sefilor de sectii de la Curtea Suprema. Acestia vor fi numiti de CSM – Secția pentru judecători, la propunerea președintelui Înaltei Curți de Casație și Justiție dintre judecătorii Înaltei Curţi de Casaţie şi Justiţie care au funcţionat la această instanţă cel puţin 2 ani și nu au fost sancţionaţi disciplinar. Integral pe Hotnews
„Grațierea mascată”. Parlamentul a decis, ministrul Tudorel Toader a tăcut. După o săptămână de aplicare a legii privind recursul compensatoriu, bilanțul este cât se poate de negru: mii de deținuți au fost eliberați sau au primit dreptul de a fi eliberați condiționat. De-a valma, au ieșit din penitenciare condamnați pentru furturi mărunte și condamnați pentru tâlhărie, trafic de persoane, tentativă de viol, pedofilie și chiar pentru omor. Un beneficiar al legii votate de actuala coaliție la putere a rezistat doar o zi în libertate, după care s-a întors după gratii. Altul s-a întors după patru zile. Iar lucrurile nu se vor opri aici. Legea care acordă reduceri de pedepse pentru condițiile necorespunzătoare din penitenciare a început să se aplice pe 19 octombrie. A doua zi, pe 20 octombrie, primele cifre arătau adevărul crunt: fuseseră deja eliberați 529 de deținuți, iar alți 3.349 de deținuți dobândiseră dreptul de a primi eliberare condiționată. Ministrul Justiției, Tudorel Toader, mima surpriza: „Vă mărturisesc că este mult, mi-a depăşit aşteptările. Nu credeam că impactul va fi atât de mare. Dar este efectul legii”. Încep să apară și detaliile. Au ieșit din închisori nu doar condamnați pentru infracțiuni mărunte, gen furturi, favorizarea făptuitorului, conducere fără permis, etc., ci și condamnați pentru tâlhărie, trafic de persoane, tentativă de viol, pedofilie și chiar omor. În cazul unor penitenciare, au plecat sau urmează să plece peste 10% din cei încarcerați. Cum a fost posibil acest lucru? Pentru că reducerea pedepselor s-a acordat exclusiv după condițiile de detenție. Condiții care au fost definite cu atâta generozitate încât, practic, reducerea pedepselor cu 20% li se poate aplica aproape tuturor deținuților (lucru sesizat de digi24.ro încă din timpul dezbaterilor în Parlament). În plus, faţă de o graţiere clasică, această graţiere mascată pusă în operă de coaliţia PSD-ALDE nu a făcut vreo diferențiere între deținuți după infracțiunile comise. Integral pe Digi24
Hocus-pocus cu taxe si impozite. Programul de guvernare al PSD si coabitarea Dragnea – Tudose produc efecte tot mai nocive in economie. Ati observat contorsiunile logice ale premierului, ministrilor si liderilor PSD-ALDE, care anunta taxe noi sau majorate, dar spun senin ca acestea nu sint taxe? Acest hocus-pocus cu politica fiscala, care frizeaza iresponsabilitatea, e raspunsul unor oameni inspaimintati de realitate. Realitatea ca programul de guvernare, Carticica Rosie cu Trandafiri a PSD, are efecte economice profund nocive. Si realitatea ca relatia dintre Liviu Dragnea si Mihai Tudose, o coabitare in care cei doi isi mascheaza prost antipatia reciproca, e nefunctionala. Sa ne reamintim, rapid, despre taxele care nu sint taxe. Acum o saptamina, ministrul Finantelor, Ionut Misa, anunta singur la Antena 3 ca va introduce taxa de solidaritate pentru angajatori, 2% din veniturile salariale. A doua zi, tot el incerca sa explice ca taxa exista deja, admitind – greu, printre rinduri – ca e vorba despre majorarea de la 0,25% la 2%. Dupa inca o zi, premierul incerca si el sa ne spuna ca nu e o taxa noua, certindu-l pe Misa pentru ca vorbeste “finanteza”. Tariceanu insusi a incercat sa distorsioneze realitatea, spunind ca taxa de solidaritate nu e o noua taxa, ci o contributie. Luni, ministrul Mediului, Gratiela Gavrilescu, anunta taxa de mediu pentru proprietarii de automobile vechi, dar preciza ca “nu va fi o taxa sau impozit”. Ascunderea grosolana a adevarului a inceput ceva mai devreme, acum citeva luni, cind a devenit evident ca maririle salariale uriase, de 25% sau 50% promise pentru 2018 vor fi de fapt modice, pentru ca ele sint insotite de trecerea contributiilor de la angajator la angajat. A mai fost si episodul introducerii supra-accizei pe carburanti. Preturile au crescut instantaneu, dar absolut toti ministrii intrebati despre subiect au negat pur si simplu realitatea. Integral pe Hotnews
Mărturiile unui fost coleg de celulă al lui Gheorghe Ursu, în faţa judecătorilor: „Era adus cu pătura în celulă. Era bătut în anchetă”. Trei subofiţeri de Miliţie şi doi foşti arestaţi au fost audiaţi miercuri la Curtea de Apel Bucureşti în dosarul torţionarilor inginerului Gheorghe Ursu, decedat în închisoare în 17 noiembrie 1985. Martorii au dat detalii despre chinurile la care disidentul era supus în timpul anchetei. La următorul termen urmează să fie audiat unul dintre deţinuţii bătăuşi, Marian Clită, care l-a torturat pe disident la ordinele Securităţii. La următorul termen de judecată, pe 22 noiembrie, la ora 10.00, sunt citaţi mai mulţi martori, printre care cei doi deţinuţi care l-au bătut pe Ursu la ordinul ofiţerilor, Marian Clită şi Gheorghe Radu, zis „Gicuţă”. Clită execută în penitenciarele din România o pedeapsă de 14 primită pentru că a omorât o stewardesă în Danemarca. Unul dintre avocaţi a spus instanţei despre „Gicuţă” că a auzit că ar fi decedat şi ar trebui verificat în baza de date de la Evidenţa Populaţiei acest lucru. La termenul viitor au mai fost citaţi fostul şef al Securităţii, Iulian Vlad, care a dat o declaraţie de martor în timpul anchetei, decedat pe 30 septembrie 2017 şi şeful acestuia de cabinet, generalul Aurel Rogojanu. Clită, unealta ofiţerilor Clită este unul dintre cei doi deţinuţi de drept comun care, în noiembrie 1985, l-a bătut până la moarte disidentul Gheorghe Ursu. Din ordinul a doi colonei de Miliţie, Tudor Stănică şi Mihail Creangă, Ursu a fost introdus în celula infractorilor deosebit de violenţi cu intenţia clară de a fi suprimat. Clită a fost condamnat la 20 de ani de închisoare pentru că în 1985 l-a omorât pe disidentul Gheorghe Ursu la ordinul fostului şef al Direcţiei de Cercetare Penală a Miliţiei, colonelul Tudor Stănică. Integral pe Adevarul
Cristian Diaconescu, fost ministru al Justiției: Mapele profesionale a 16 demnitari au fost sustrase din arhiva SIPA. 16 mape profesionale ale unor miniștri și magistrați ar fi fost sustrase de la Ministerul Justiției, în perioada 2006-2007, afirmă Cristian Diaconescu, fost deținător al portofoliului, care susține că s-a numărat printre victime. ”România liberă” a încercat să verifice câteva cazuri punctuale. ”În perioada 2006-2007, se spune, mapele profesionale a 16 persoane demnitari, inclusiv eu, au fost sustrase din Ministerul Justiţiei şi aruncate în spaţiul public în ideea de a genera, spun eu, un anume fel de constrângere. (…) Aş fi foarte interesat să ştiu unde sunt mapele noastre profesionale, pe unde zburdă ele în spaţiul românesc”, a afirmat fostul ministru al Justiției, Cristian Diaconescu, la audierile din Comisia parlamentară de anchetă privind arhiva SIPA. ”Este vorba de Victor Babiuc, este vorba de Victor Ciorbea, este vorba de Valeriu Stoica, este vorba de mine şi de Gâlcă, în general magistraţi şi foşti miniştri. Sigur, vreo doi miniştri lipsesc”, a precizat fostul ministru. El a spus că, în trecut, Corneliu Turianu a fost singurul magistrat care a acuzat acte de şantaj la adresa sa, în urma sustragerii mapei sale profesionale. Ce s-a întâmplat cu dosarele respective? Au fost sau nu folosite în politică? În perioada la care a făcut referire Diaconescu, Ministerul Justiției a fost condus de Monica Macovei (2004-2007) și Tudor Chiuariu (2007). Integral pe Romania Libera
Nota Politeia: mapa lui profesionala trecuse, in perioada martie-decembrie 2004, si pe la cabinetul lui Adrian Nastase, si pe la cel al lui Ion Iliescu, intrucat nu putea risca PSD-ul sa puna ministru la Justitie cineva care nu era obedient.
Toader, despre controlul Inspectiei Judiciare la DNA: Ma ajuta ca membrii au avut concluzii diferite. Imi da libertatea de a inclina balanta. Ministrul Justitie, Tudorel Toader, a comentat, miercuri seara, raportul Inspectiei Judiciare privind conducerea DNA, precizand ca nu intelege de ce trei dintre membrii comisiei au o parere si ceilalti trei alta parere, dar ca acest lucru il ajuta pe el. “Pe mine ca ministru al Justitiei ma ajuta in evaluare faptul ca la randul lor inspectorii judiciari au avut pozitii diferite. Ca daca 6 din 6 ar fi spus ca totul e foarte bine sau foarte rau… era greu sa ai tu independenta sa faci aprecieri. Daca trei sunt intr-un fel si trei intr-un fel mie imi da acest raport libertatea de a inclina balanta”, a spus Tudorel Toader la Antena 3. Acesta a precizat ca raportul venit de la Inspectia Judiciara reprezinta doar un element in privinta evaluarii DNA. “Nu ma voi antepronunta. Indiferent de concluzia pe care o voi trage eu nu ma voi raporta numai la raportul de control, la constatari si concluzii”, a spus ministrul, precizand ca nu a solicitat raportul Inspectiei Judiciare doar pentru a le da de lucru. Tudorel Toader a adaugat ca saptamana viitoare, marti, va avea loc sedinta pentru evaluarea raportului de control al Inspectiei Judiciare la Directia Nationala Anticoruptie. Integral pe Ziare.com
Ioan Rus, scos la tablă când “coloanei a 5-a“ din PSD îi miroase a guvernare! Este necesară o mi­nimă descriere a năbădăiosului Ioan Rus, liderul autointitula­tului “Grup de la Cluj“. Acesta s-a născut pe 21 februarie 1955, în localitatea clujeană Cașeiu și este căsătorit cu Carmelita Rus, având doi copii, Alexandru și Ioana. Este absolvent al Facultății de Mecanică din Institutul Politehnic Cluj-Napoca (1982). În perioada 1982-1984, a fost inginer la Trustul SMA din Cluj, iar ulterior, timp de un an de zile, a lucrat ca cercetător la Institutul Politehnic din Cluj-Napoca. Până în 1990, și-a continuat activitatea ca asistent universitar în cadrul aceleiași instituții. În paralel cu activitatea didactică, Ioan Rus a intrat în afaceri, fiind fondatorul unor firme și administratorul altora. Cea mai importantă dintre ele, RMB Inter Auto SRL (reprezentanta Mercedes-Benz) era controlată, printr-un offshore, de omul de afaceri Ion Țiriac. Astfel, în 1993, Ioan Rus devine directorul general al reprezentanței Mercedes-Benz Transilvania, funcție deținută până în anul 2000 și reluată în 2004. A intrat în fostul PDSR în 1994, iar în august 1996 a devenit prefectul județului Cluj, funcție deținută până pe 28 decembrie 1996. În 1998 a devenit prim-vicepreședinte al PDSR Cluj-Napoca. În iunie 2000, revine în administrația publică, ca președinte al Consiliului Județean Cluj, iar din decembrie același an, după câștigarea alegerilor de către PSD, devine ministru de Interne în guvernul condus de către Adrian Năstase. Integral pe Romania Libera
EXCLUSIV. Raport ignorat. Greșelile făcute după #Colectiv. Ce spune Ministerul Sănătății. Noi informaţii în dosarul Colectiv. Digi24 a intrat în posesia raportului întocmit de Ministerul Sănătăţii, privind modul în care au acţionat spitalele în urma incendiului de la Colectiv. Un raport care a fost finalizat la începutul acestui an, dar care nu a fost făcut public şi a rămas în sertarele Ministerului Sănătăţii. Ministerul Sănătății arată, într-un comunicat de presă, că în instituție „nu există niciun Raport elaborat la începutul anului 2017, care să conțină informații privind intervenția autorităților sanitare în cazul Colectiv”. Concluziile sunt extrem de grave: autorităţile române au refuzat transferul în străinătate pentru victime, iar acest lucru a fost posibil doar la presiunea publicului. În plus, infecţiile nosocomiale ale pacienţilor nu apar în fişele medicale, ele nu au fost raportate în spitalele din România, ci au fost descoperite de medicii din străinătate. Şi acestea sunt doar două nereguli. Digi24 a cerut şi o reacţie de la ministerul Sănătăţii, dar reporterii au fost trimişi de la o structură la alta. Actualul ministru al Sănătăţii, Florian Bodog, admitea ieri că, în acest moment, nu am fi pregătiţi să preluăm un număr mare de pacienţi arşi. Integral pe Digi24
Primele imagini cu Sarmizegetusa Regia, după refacerea Marelui Templu. Cum s-a schimbat capitala Daciei. Sarmizegetusa Regia va fi deschisă publicului, după aproape o lună de la începerea lucrărilor de reabilitare a Marelui Sanctuar Solar. Lucrările de reabilitare a Marelui Sanctuar Solar din Sarmizegetusa Regia s-au încheiat. De vineri, 27 octombrie, accesul turiştilor în aşezarea antică din Munţii Orăştiei va fi deschis, după aproape o lună. Vineri, intrarea va fi gratuită, a informat Consiliul Judeţean Hunedoara. „Situl Sarmizegetusa Regia este pregătit să-şi primească vizitatorii, începând de vineri, 27 octombrie 2017. Monumentul UNESCO a fost închis la începutul acestei luni pentru o serie de lucrări de restaurare şi conservare cuprinse în cadrul proiectului <<Întreţinere, restaurare, conservare la monumentul istoric Sarmizegetusa Regia – Grădiştea de Munte>> (înlocuire stâlpi din lemn la marele templu circular, înlocuire gard metalic cu gard din lemn la drumul pavat). Lucrările s-au încheiat înainte de termenul stabilit în contract”, a informat Consiliul Judeţean Hunedoara. Lucări de refacere, după aproape patru decenii De la începutul lunii octombrie, au avut loc lucrări de înlocuire a 112 stâlpi din lemn la marele templu circular şi a gard metalic al drumului antic pavat cu unul din lemn. Au fost montaţi noii stâlpi din lemn de stejar, de diferite dimensiuni, pentru a înlocui stâlpii vechi din anii 1980, distruşi sau putreziţi, care dădeau o formă spectaculoasă sanctuarului antic. Stâlpii au fost plantaţi pe locul în care au fost descoperite urmele stâlpilor antici. „Ei reprezintă de fapt structura portantă a unor încăperi concentrice din interiorul templului. Soluţia a fost alesă pentru a sugera vizitatorilor faptul că acolo a existat o structură construită. Ea sugerează volumetria interioară a acestui edificiu din antichitate, îi redă contururile şi descrie perimetrul încăperilor interioare”, informa istoricul Gelu Florea, coordonatorul şantierului arheologic de la Sarmizegetusa Regia. Integral pe Adevarul
35 Raspunsuri la Revista Presei – 26 octombrie. Tudorel Măcelarul (Justiției)
@depemures26/10/2017 at 06:47
La mulți ani cu sănătate celor ce-şi serbează onomastica !
Ce se va mai întâmpla în continuare cu JUSTIȚIA ? Este o linişte ( complicitate ) groaznică.
Rămân la convingerea că toate aceste mutilări ale LEGII se vor deconta, iar ” măcelarii” vor plăti. Mu ştiu când şi cum ,dar sigur aşa va fi.
Observ că nimeni nu se agită la acuzele lui Ponta ( FB) ;cum că l-a văzut şi auzit pe Dragnea rugând-o pe LCK şi pe Coldea , să- l ajute cu dosarul penal. Interesant. Plus cică sunt ceva filmulețe “tari” cu țăranul flauşat.
Aşteptăm.
Cetatean26/10/2017 at 06:56
Neata, @depemures, aceasta este, pe viitor, noua adresa de mail cu care va logati pe site?
Vreti sa comentati cu numele Dvs real sau reveniti la nickul @depemures?
depemures26/10/2017 at 08:25
Mulțumesc pentru ajutor. Rămân la @depemures
Ceva îmi “scapă”, de-mi apare numele.
Chiar vă rog să mă ” corectați” când este cazul.
Cetatean26/10/2017 at 10:19
Va dau drumul de la moderare, sa puteti comenta cu aceasta noua adresa, insa aveti grija sa nu fiti logat pe vreun serviciu google sau pe wordpress cu numele Dvs. De-logati-va de pe worpress si introduceti in site-ul Politeia doar adresa cea noua, pentru a fi preluat tot ca @depemures. Altmmiteri apareti cu numele Dvs.
depemureş26/10/2017 at 10:00
Da , aceasta este adresa.
zigzag26/10/2017 at 07:25
intamplator26/10/2017 at 07:33
incxep sa inteleg de ce se agita gurishtii cu “statul paralel”
pana acum nu a existat decat acest numeprin noile legi ale justitiei devine realitate
“statul paralel”este statul “alesilor”al clicii pesediate&alde
se va putea fura de catre ei in voie,fara teama ca ar putea fi trasi la raspundere
tariceanu pune in opera noua strategie kaghebista pentru tarile controlate de rusia= fura numai cei carora le dam noi voie si care executa ce le spunem noi
zigzag26/10/2017 at 07:40
pai stiti regulamentul : atat timp cat nu se fura intre ei si fura doar de la fraieri .. nu e infractiune , e chiar o datorie :))
zigzag26/10/2017 at 07:52
https://www.haaretz.com/us-news/1.818606
The anti-BDS movement is trying to make the U.S. a place where those who dare to protest Israel are treated the same way Israel treats its dissidents – as traitors.
cedric26/10/2017 at 08:11
La Multi Ani celor care isi serbeaza ziua numelui!
Un interviu foarte bun care poate ii pune pe ganduri pe pravoslavnicii care se vor duce maine sa-i pupe mana lui Kiril :
http://www.ziare.com/international/rusia/rusia-a-iesit-deja-invingatoare-in-romania-ce-a-invatat-dragnea-de-la-putin-si-ce-cauta-kirill-la-bucuresti-interviu-1486728
A A26/10/2017 at 08:38
Buna ziua. Intr-adevar, foarte bun!
Paganel26/10/2017 at 08:22
La mulți, rodnici și sănătoși ani, celor ce-și serbează ziua onomastică!
Cameleonelul este „măcelar”, foarte bine zis! Personal, rămân la exprimarea „casap”, deoarece individul efectiv „căsăpește” Justiția!… Ipochimenul n-are nici cea mai mică „brumă” de conștiință, coloană vertebrală, bun-simț sau „cei șapte ani de-acasă”!…:(
În altă ordine de idei, tradițional, azi era (poate mai este?) ziua în care păstorii își lăsau stânele de „văratec” (din timpul verii) sau de „tomnatic” (în zonele deluroase sau de câmpie înaltă) și începeau să coboare cu oile spre locurile de „iernat”: de obicei, în zonele joase, cu exces de umezeală, marcate toponimic de nume derivate de la traco-dacul „baltă”: Balta Dunării (care, după Ion Conea, desemna întreaga luncă a fluviului), țărmurile mărilor Neagră, Egee, Adriatică, luncile Prutului, Nistrului, Pripyatului (afluent ucraineano-belarus al Niprului), Tisei, Savei, etc., în jurul lacului Balaton (un derivat de la „baltă”, pronunțat, probabil, de strămoșii noștri, *Băltoniu)… Era ziua de Sâ(n)medru sau Sumedru. Dealtfel, în calndarul popular, la aromâni, luna octombrie poartă numele de Sumedru (= luna sfântului Dumitru). Au existat/există și localități care poartă nume derivate de la Sâ(n)medru (evoluție românească veche de la forma latină Sancti Dies Demetrii). În acestea, fie se organizau târguri de Sf. Dumitru – ca la Roman (numit, până în secolul XIV, slavizat Smederovo – de la „târgul de Sâ(n)medru), fie erau, în vecinătate, vaduri de trecere a râurilor mari – Smederevo, în Serbia, pe unde strămoșii aromânilor și ai timocenilor își treceau oile pe drumul, prin sudul Banatului, spre Bacea = „ținutul bacilor” (între Tisa și Dunăre). În antroponimie, numele derivate de la Dumitru – Dumitrescu, Dumitrana, Dumitrică, Mitruț, Mitrea, Mitrache, Dumitrache, sau formele foarte vechi: Medrea, Simedrea, Medru, etc – fac ca acest nume de familie să fie în primele 10 ca frecvență la români. Oarecum hazliu, de la frecvența mare a patronimului, s-a ajuns să fie numiți cei din sud (și mai cu seamă, bucureștenii) „mitici”. E forma de plural derivată de la Mitică, diminutiv al lui Dumitru, fapt care se leagă și de prezența, în Capitală a moaștelor Sfântului Dimitrie Basarabov, sărbătorit mâine!
O zi lin(iștit)ă, tuturor! 🙂
mar26/10/2017 at 09:05
Interesant, mulțumesc 🙂
Diana26/10/2017 at 09:23
@Paganel,multumesc si eu, mi se par interesante povestile unor personaje ca Dumitru si Paraskeva, relevante pentru o indelungata istorie comuna cu vecinii de la sud de Dunare. Multi de pe la noi ignora istoria asta comuna, sau pur si simplu nu vor sa o recunoasca. Nu ati putea scrie un articol despre acest subiect?
Altfel, manastirea de la Basarabovo e un loc cu farmec, merita o vizita. La Bucuresti, cel putin, nu prea avem locuri frumoase si apropiate de vizitat.
Paganel26/10/2017 at 09:40
Sărut mâinile, @mar, @Diana! 🙂
De fapt, am citit pe undeva că și Cuvioasa Parascheva (ocrotitoarea Moldovei) și Sfântul Dimitrie din Basarabi (asta înseamnă forma slavă Basarabovo) ar fi fost, de fapt, români balcanici. Despre Cuvioasa Parascheva, informația pare credibilă, având în vedere că, în schimbul unor sume de bani considerabile, date Patriarhului Ecumenic (grec) de la Constantinopol, sultanului și marelui vizir, Vasile Lupu (care era aromân de origine) a reușit să-i „convingă” să fie mutate sfintele moaște la Iași, fiind aduse la Mănăstirea Trei Ierarhi, construită special pentru acest lucru. De-altfel, bogăția lui Vasile Lupu era/este bine-cunoscută: mănăstirea amintită a fost poleită cu foiță de aur (când eram student, un profesor ne-a dus în vizită și, dacă te uiți cu atenție, pe sub streașina acoperișului, se mai văd mici irizații aurii!), Vasile Lupu a organizat un sinod ortodox la Iași, în 1642, unde, unul din invitații de seamă a fost Mitropolitul Petru Movilă de la Kiev. Pe de altă parte, pe lângă aducerea moaștelor Cuvioasei la Iași, Vasile Lupu a sprijinit cu donații importante mănăstiri balcanice unde știa că locuiesc români. Astfel, este atestată, pe la 1645, o donație făcută Mănăstirii Lepavina din Croația de azi. Dovada că erau români acolo, este faptul că, după încorporarea regiunii la Imperiul habsburgic, curtea (pro-)catolică de la Viena a înființat un vicariat apostolic (un fel de episcopie) numit al Valahiei, în scopul convertirii populației de acolo (ortodoxă) la catolicism…
Despre Sfântul DImitrie din Basarabi, ținând cont că tot malul bulgăresc al Dunării și vecinătatea lui a fost înțesat cu așezări românești (și mai e și azi, comunități importante fiind la Vidin, Florentin, Grămada, Ursoaia, Fundeni, Rahova, Sviștov, Nicopol, Ruse, Plevna, etc.), nu e exclus ca și el să fi fost tot român, având în vedere apropierea satului actual (Basarabovo) de Dunăre.
Legat de moaștele sfântului, Constantin Kirițescu – în Istoria războiului pentru întregirea României – povestește că, în decembrie 1916, după ocuparea de către inamic a Bucureștilor, bulgarii, instalați la „Capșa” au scos moaștele de la Catedrala din Dealul Patriarhiei, cu gând să le ducă peste Dunăre. Bucureștenii au prins de veste, au sesizat comandamentul german de ocupație și nemții au dat ordin ca moaștele să fie duse înapoi în catedrală!
Și, ca să închei de unde am plecat, Cuvioasa Parascheva a ajuns în Catedrala Mitropolitană din Iași, după ce, dintr-o neatenție a călugărilor de la Trei Ierarhi, a izbucnit un mic incendiu în mănăstire, pe la începutul secolului trecut. În urma acestui incident, conducerea de atunci a Mitropoliei Moldovei și Sucevei a decis mutarea moaștelor la Mitropolie.
Aș mai povesti și care sunt argumentele proprii care susțin originea românească balcanică a Cuvioasei Parascheva, dar e o poveste mai lungă…
Diana26/10/2017 at 09:19
Buna dimineata tuturor………
zigzag26/10/2017 at 09:19
Ofensiva “multilateral dezvoltata” :http://www.hotnews.ro/stiri-international-22075166-zilele-filmului-rus-debuteaza-joi-bucuresti-invitat-special-regizorul-karen-sahnazarov.htm
Zilele Victimelor criminalilor bolsevici .. nu e voie ?
Paganel26/10/2017 at 09:24
Nu mai faceți „gălăgie” că vine Armata Roșie peste noi!… Mă rog, nu chiar armata aia, Corul ei (are concerte la jumătatea lui noiembrie în România):
http://www.hotnews.ro/stiri-esential-22072512-cum-ajuns-corul-armatei-rosii-cante-romania-ajutorul-bisericii-ortodoxe.htm
zigzag26/10/2017 at 09:32
Nu mai fac , promit 🙂 !
mar26/10/2017 at 10:05
Un spectacol interesant! De fapt două, mă gândesc și la vizita Șefului. Oare Fierea&Co, va merge pentru bine cuvântare, ascultare și raport?
La Cor, vor fi invitații cu dedicație, nu cred că vom avea imagini.
mar26/10/2017 at 10:01
Idioții mai pun un braț de lemne sub cazan 👿 Am rezolvat toate problemele, așa că mai dăm niște bani la Patriarhie, că avem păcate grele și trebuiesc iertate, în plus ne-a venit fesul de răsărit și trebuie să vadă că suntem cu agenda la zi.
Și ca să nu fie bătător la ochi, mai dăm ceva și la statui.
”O noua rectificare bugetara va fi supusa votului Consiliului General al Municipiului Bucuresti (CGMB), in sedinta de marti. Astfel, ar urma sa fie luati din nou bani de la infrastructura, in timp ce s-ar acorda inca un milion de lei pentru Patriarhia Romana. In acelasi timp, este prevazuta o alocare de 200.000 de lei pentru realizarea statuii lui Stefan cel Mare, 2,5 milioane de lei pentru realizarea unui monument comun Martin Luther si Jean Calvin, iar 2,2 milioane de lei ar urma sa fie alocati pentru statuia generalului Henri Mathias Berthelot,”
http://www.hotnews.ro/stiri-administratie_locala-22075169-noua-rectificare-bugetara-primaria-capitalei-bani-luati-infrastructura-2-5-milioane-lei-pentru-statuile-lui-martin-luther-jean-calvin-inca-milion-lei-patriarhie.htm
depemureş26/10/2017 at 10:12
Borfaşii politici în frunte cu măcelarii ( caspii ?) au primit o scatoalcă pentru nerespectarea procedurilor de la ICCJ !
Semn rău borfaşilor ,semn rău ??
mar26/10/2017 at 10:19
Adevărat! – In Romania, modelul societatii occidentale a fost invins de un model antioccidental, o forma hibrid al celui din Rusia. Nu cred ca Moscova are nevoie sa investeasca prea mult in propaganda din Romania, cred ca romanii le fac treaba mult mai bine decat si-ar fi putut imagina vreodata rusii – conf. univ. dr. Armand Gosu.
http://www.ziare.com/vladimir-putin/rusia/rusia-a-iesit-deja-invingatoare-in-romania-ce-a-invatat-dragnea-de-la-putin-si-ce-cauta-kirill-la-bucuresti-interviu-1486728
Doxa26/10/2017 at 11:02
Ziua buna si La Multi Ani sarbatoritilor, oriunde s-ar afla! 😀
Tudorel Toader pe unde o fi ratacit mapa profesionala?
Sa mai cant aia cu Foaie verdeee si-o SIPICA? Nu. Cred ca lumea e din ce in ce mai lamurita.
La Cristian Diaconescu mai merita amintit si episodul candidaturii la Primaria Generala si fazele aferente, absolut ciudate. Sa nu uitam si prietenia ulterioara cu Traian Basescu. Ehe…
PS: la Sarmizegetusa au innoit bulumacii “saditi” de Sergiu Nicolaescu pentru a filma “Dacii”? Foarte tare! 😀
zigzag26/10/2017 at 11:21
Uite ce zic astia ( nu voiam sa dau link de evz dar asta e 😀 ) http://evz.ro/comoara-dacica-gigantica-a-ajuns-pe-masa-guvernului-este-descope.html
Marfa noua , prospatura … au cu ce acoperi deficitul de 4,1 , tocmai ce l a recunoscut Tudose :))
Doxa26/10/2017 at 11:28
O rezolva prin ANRP. Trebuie restituita… dacilor get-beget. Va las pe Dvs sa ghiciti rezonanta numelor 😀 de… daci.
zigzag26/10/2017 at 11:36
Era sa scriu ceva dar mi am impus sa nu mai fac galagie :))
Asa ca .. maine trebuie sa castige neaparat Simona 😀
Doxa26/10/2017 at 11:41
Da. Am vazut ieri meciul, online. Nasol moment! Vedem maine, ca e o alta zi :))
😀 In legatura cu numele… dacilor, aveti dreptate: sunt chiar d-alea de v-ati abtinut sa le scrieti 😀
Doxa26/10/2017 at 11:23
PPS: Uitasem de filmul “Burebista” din 1980, cand s-au replantat parii aia, din nou. Cum uitasem si de sarbatoarea aia, “2050 de ani de la crearea statului dac centralizat si independent” 😀 . Practic, bulumacii erau ca si noi, odata ce sunt din aceeasi epoca cu niste Dacii care mai sunt in functiune la Serviciul de Salvare…
A A26/10/2017 at 11:17
http://www.ziare.com/diaspora/romani-germania/reportaj-deutsche-welle-din-germania-prefer-sa-iau-mai-multi-sirieni-daca-pot-scapa-de-cativa-est-europeni-1486750
zigzag26/10/2017 at 11:28
Buna ziua , probabil ca stiti – in anii 90 .. erau zone impadurite pline de seifuri furate de interlopii romani , aflati in coordonare directa a unor fosti militieni /securisti . Nemtii stiu foarte bine cine a fost in spatele romanilor si a tiganilor romani pe vremea cand acestiau praduiau Germania de la un capat la altul .
Sa va zic o faz ? … 93 sau 94 .. ofiter de la interpol ajuns intr un oras din Ro il cauta pe capul undei bande de spargatori “germanisti” . L a localizat dar nu i a putut face nimic .. oficiali din “meletie” i au schimbat interlopului numele de familie 😀
Ce e mai comic ca un astfel de interlop a ajuns , dupa ani , parlamentar – intr o comisie de control a activitatii unui serviciu secret :))
Alta comedie .. interlop care a facut sute de mii de marci din activitati criminale pe teritoriul Germanie .. a fost gratiat de unul “tzapu’ “
mar26/10/2017 at 11:47
Răi, foarte răi și ”neștiutori”! – “Intelegerea noastra este ca autoritatile romane nu intentioneaza sa actioneze potrivit recomandarilor facute. Ministrul Finantelor a confirmat ca obiectivul pentru 2017 ramane un deficit bugetar nominal de 3% din PIB, in timp ce o ajustare structurala in 2017 nu reprezinta o prioritate. Rectificarea bugetului, adoptata de guvern la mijlocul lunii septembrie 2017, mentine tinta de deficit la 2,96% din PIB, in timp ce proiectia macroeconomica s-a imbunatatit. Aceastacifra indica o deteriorare a deficitului structural in comparatie cu cel prevazut in bugetul initial din 2017, care planificase deja o orientare fiscala expansionista. Ministrul Finantele a sustinut ca recomandarea SDP a venit la sfarsitul anului, lasand un spatiu limitat de manevra aplicarii ajustarii structurale recomandate. Rectificarea bugetara recenta ridica, de asemenea, ingrijorari cu privire la calitatea finantelor publice.”
http://economie.hotnews.ro/stiri-finante_banci-22075601-raport-extrem-dur-comisiei-europene-autoritatile-romane-nu-intentioneaza-actioneze-potrivit-recomandarilor-facute-pentru-tva-split-sugerat-obtinerea-unei-derogari-finantele-spus-informatiile-noastre-n.htm
zigzag26/10/2017 at 11:48
Observatorul Roman de Sanatate a analizat in parte fiecare dintre cele 28 de medicamente recomandate de Organizatia Mondiala a Sanatatii pentru tratarea tuberculozei si a constatat ca, in Romania, peste jumatate dintre ele lipsesc sau sunt achizitionate cu mari intarzieri.
http://www.hotnews.ro/stiri-esential-22075549-noua-criza-medicamentelor-peste-jumatate-din-medicamentele-esentiale-tratamentul-tuberculozei-lipsesc-din-romania-sau-sunt-achizitionate-mari-dificultati.htm
Nu’i bai , la romani merge . Nush de ce ii mai trateaza .
zigzag26/10/2017 at 11:58
Romania se afla in mijlocul unei mari cresteri economica, acesta fiind momentul ideal pentru a reconstrui tampoane fiscale pentru un moment in care cresterea va incetini. Cu toate acestea, pozitia fiscala a Romaniei a fost extrem de expansionista si, din aceasta perspectiva, politica fiscala a Romaniei pare imprudenta .http://economie.hotnews.ro/stiri-finante_banci-22075601-raport-extrem-dur-comisiei-europene-autoritatile-romane-nu-intentioneaza-actioneze-potrivit-recomandarilor-facute-pentru-tva-split-sugerat-obtinerea-unei-derogari-finantele-spus-informatiile-noastre-n.htm
Astia de la comisie sunt rautaciosi , nici macar nu au competentele lui Misa sau a profesionistilor din psd ( din sediul pesede , ca sunt cateva valori de rang mondial acolo . au dovedit o si in alte tari ) .
Cetatean26/10/2017 at 12:21
http://politeia.org.ro/editoriale/cod-negru-in-justitie-satrapia-parlamentului/55943/
« Cod negru în Justiție – Satrapia Parlamentului
Tudorel Toader vrea să desființeze CSM-ul »
Arhiva Select Month August 2018 (11) July 2018 (26) June 2018 (23) May 2018 (30) April 2018 (28) March 2018 (36) February 2018 (39) January 2018 (35) December 2017 (34) November 2017 (42) October 2017 (42) September 2017 (32) August 2017 (33) July 2017 (43) June 2017 (48) May 2017 (49) April 2017 (46) March 2017 (53) February 2017 (37) January 2017 (40) December 2016 (47) November 2016 (48) October 2016 (48) September 2016 (49) August 2016 (54) July 2016 (57) June 2016 (56) May 2016 (55) April 2016 (55) March 2016 (54) February 2016 (53) January 2016 (55) December 2015 (53) November 2015 (54) October 2015 (55) September 2015 (55) August 2015 (56) July 2015 (58) June 2015 (54) May 2015 (55) April 2015 (52) March 2015 (56) February 2015 (52) January 2015 (54) December 2014 (53) November 2014 (57) October 2014 (56) September 2014 (56) August 2014 (56) July 2014 (58) June 2014 (53) May 2014 (50) April 2014 (109) March 2014 (133) February 2014 (113) January 2014 (118) December 2013 (124) November 2013 (127) October 2013 (132) September 2013 (129) August 2013 (136) July 2013 (145) June 2013 (138) May 2013 (145) April 2013 (141) March 2013 (140) February 2013 (139) January 2013 (128) December 2012 (125) November 2012 (134) October 2012 (29) September 2012 (2) August 2012 (1) April 2012 (8) March 2012 (2) February 2012 (1) September 2011 (2) April 2011 (1) February 2011 (1) November 2010 (1) September 2010 (2) May 2010 (1)